ОТЧЕТЕН – ДОКЛАД

 за дейността на НЧ „Отец Паисий – 1927“

 с. Мечка, общ. Иваново, област Русе - 2022 година

Читалището представлява една от най – уважаваните институции в България, на която е отредено специално място в историята на българското общество и има мисията да съхрани българщината и да обогати българската култура. Българинът има нужда и потребност от четмото, песента, театърът и танците.

 БИБЛИОТЕЧЕН ФОНТ

Библиотеката ни разполага с библиотечен фонд от книги и други библиотечни материали, предлага различни информационни услуги за книги, списания и интернет. През изминалата година бяха закупени за читателите . Читатели дариха 113 броя книги на стойност – 684.32 лева.

Библиотечният фонд е - 8632 бр. тома книги

Читатели - 88 и Посещения - 411

 ХУДОЖЕСТВЕННА САМОДЕЙНОСТ

Във връзка със създалата се ситуация на пандемичната обстановка с COVID – 19 в страната не **беше проведен „Бабин ден**“ според традицията, но поздравихме и закупихме малки подаръчета за местната акушерка Венета Лазарова и активните жени към Читалището.

 „**Денят на лозаря – ТРЕФОН ЗАРЕЗАН**“ беше отбелязан с зарязване на лозята от местните жители за да спазим традицията. Участвахме в онлайн конкурс за красиво украсена бъклица и спечелихме грамота и сувенири.

На първи март – **БАБА МАТРА** участвахме в онлайн конкурс за изработка на мартенички от деца, които получиха грамоти и награди.

Изработихме саморъчно красиви мартенички с които закичихме децата от ОУ „Ангел Кънчев“ и местните хора за ЗДРАВЕ И КЪСМЕТ. Украсихме и дръвче с мартеници като предвестник на идващата пролет.

**ТРЕТИ МАРТ** по традиция беше тържествено честван на паметника край селото ни. Беше проведен молебен в памет на загиналите воини. Деца от училище „Ангел Кънчев“ изнесоха концертна програма. Поднесени бяха цветя от жители на селото ,общината и гостите. Изготвихме календарчета в чест на празника и раздадохме на присъстващите.

Малък празник беше организиран **за 8 март** с жените от фолклорната група, като ги поздравихме, почерпихме и им подарихме цветя.

За **„ ВЕЛИКДЕН**“ проведохме онлайн конкурс за красиво боядисано яйце. Взеха участие над 50 деца от различни области на страната. На всички участници изпратихме поощрителни грамоти.

Участвахме в онлайн конкурс **„Моята цветна градина“** и получихме грамоти и специално второ място с декоративна украса.

Организирахме детски празник по случай **1 юни – ден на детето.** Поканихме аниматори от клуб „Веселяците“ град Русе да се погрижат за настроението на децата участие взеха 40 деца и стана прекрасен празник с много настроение, игри и танци. Майки, баби, татковци всички бяха доволни и щастливи и очакват отново да се организират такива мероприятия за децата.

Фолклорната група се представи блестящо на Фолклорния фестивал **„Ветринци пее и танцува“** и бяха наградени с грамота за представяне.

Организирахме и **посетихме с желаещи хора театъра „Големанов“ в село Пиргово.**

Фолклорната група взе участие в **Единадесетият празник „Еньовче“ В град Стражица.**

На Еньовден рано сутринта излязохме на полето и набрахме билки.

Взехме участие в **Първия фолклорен фестивал село Сваленик.**

Жените се представиха и на **конкурса „Етно - ритми – бит и култура“ село Бъзън, Русенска област.**

Участвахме в местният празник **„От Поломието до Дунав заедно“** с представяне на Женската фолклорна група и изложба от ръчно изплетени покривки от трудолюбивите и неуморни ръце на нашите жени.

**Посрещнахме фолклорната група на село Сваленик** и си направихме прекрасна среща посетихме Църковния храм. Жените попяха и се повеселиха заедно, като си обещаха, че няма да е последна приятелската среща.

Организирахме екскурзия **до Турция в град Одрин** за два дена със всички желаещи от местното население. Посетихме българска църква и „Музея на здравето“. Председателката на Читалището гостува на тяхно НПО и техният председател ни придружи при посещението на всички обекти.

По случай Коледните и новогодишни празници изработихме стенни календари с логото и снимки на самодейците от участия, които подарихме на членовете на читалището, приятели и жители на селото.

По повод Коледните и Новогодишни празници организирахме съвместно с Пенсионерския клуб **КОЛЕДНО ТЪРЖЕСТВО** за всички желаещи хора.

Макар и в намален състав Мъжката коледарска група взе участие в Общинския празник на село Иваново - Милко Калинов, Теофил Георгиев и Любослав Любомиров.

 ЖЕНСКА ФОЛКЛОРНА ГРУПА

Групата се състой от 10 жени. Ръководител е Цанка Атанасова. Жените вземат неуморно участие в живота и представянето на читалището и селото ни. Изпълняват автентичен фолклор, църковни песни и пресъздават обичай.

 КОЛЕДАРСКА ГРУПА

Мъжката коледарска група е с ръководител Светослав Славов. За голяма жалост починаха трима от най дейните млади мъже и не можахме да се представим достойно на Коледните празници. Сега уговаряме нови участници и се надяваме за следващите празници да бъдем пак най добрите. Най малкият участник е Любослав Троянов който е на 15 години и казва благословията и наричанията на групата. Ще ги очакваме за следващата КОЛЕДА.

 ЛЕТНИ ЗАНИМАНИЯ С ДЕЦА

 От месец юни до края на месец август редовно имаше занимания с деца. За жалост местните деца са малко, но вземат участие деца които гостуват при баба и дядо за лятото. Заедно рисувахме, апликирахме , четохме приказки и коментирахме теми според техните интереси. На децата предоставяме материали и полагаме старание да ги активираме да четат и творят. Често идват и по малки дечица да играят в новата обособена стая с нови за тях играчки, които имаме благодарения на спонсори.

 ФИНАНСИРАНЕ

Основните средства са финансирането от Общината Бюджет 2022, приходи от отдадени помещения и дарения за които благодарим.

Поради ограниченията за организиране на концерти и изяви през годината заложихме на обновяването на сградата, почистване на терените, окопаване на градинките и редовното почистване.

Важна и неотложна задача пред нас е **РЕМОНТА НА СГРАДАТА**. Вярваме че със съдействието на общината със заделени средства от бюджета или по проекти ще може да се осъществи за да продължава да функционира и да се провеждат още много мероприятия радващи населението и общината.

**С годините се стараем да възродим ролята и мястото на ЧИТАЛИЩЕТО като на център на култура и традиции.**

 Трудно, но с постоянство и идеи това е възможно.

ПРИЛОЖЕНИЕ : Финансов –отчет по параметри.

Недялка Илиева ………………………..

Инж.агр. Ивалинка Цанкова- ………………………………….